《寄赵梅州》
宋代·杨应登

江城雁叫天如水，寒色苍苍草木死。哀歌未断月东出，有才无命可流涕。

今我不乐思梅州，束带深衣百僚底。天下规矩见卓绝，龙章麟角诸公子。

白头时节得蛮府，归来闭门呼不起。惆怅平生狗马病，风后力牧长已矣。

为公问酒日日酤，薰天富贵忧患始。

作者简介：应登，清江（今江西樟树西南）人，字幼平，宽厚长者。有德行言辞，七试国子不第，退就耕牧，老于南塘。孙，雯。